মিয়ানমারকে রোহিঙ্গা মুসলমানদের প্রতি সহিংসতা থেকে বিরত থাকার আহবান জানিয়ে যুক্তরাষ্ট্র বলেছে, দেশটির উচিত আন্তর্জাতিক আইন ও অঙ্গীকার অনুসরণ করে চলা ও নাগরিকদের আক্রমণ থেকে বিরত থাকা। জাতিসংঘে যুক্তরাষ্ট্রের রাষ্ট্রদূত নিকি হ্যালি এক বিবৃতিতে বলেন, বার্মা বা মিয়ানমারের মানুষের জন্যে গণতন্ত্র প্রতিষ্ঠায় যুক্তরাষ্ট্র সমর্থন করে তবে রাখাইন অঞ্চলে রোহিঙ্গা মুসলিমদের ওপর নির্যাতন ও হত্যার ব্যাপারে উচিত দেশটির সংযম দেখানো। যুক্তরাষ্ট্র একই সঙ্গে রোহিঙ্গা বিদ্রোহীদের হামলার নিন্দা জানায়।